Kunkatedralo de Sankta Johano

**Kunkatedralo de Sankta Johano** () estas la kunkatedralo de la Romia Katolika Esipkopujo de Malto en La-Valeto. Ĝi estas nomita kunkatedralo ĉar ĝi funkcias kiel la dua sidloko de la Ĉefepiskopo de Malto kune kun la Katedralo de Sankta Paŭlo en Mdina .

Ĝi estis konstruita fare de la Kavaliroj de Malto inter 1573 ĝis 1578 . La konstruo estis komisiita en 1572 de la Grandmajstro de la Ordeno, Jean l'Eveque de la Cassière, kaj ĝian konstruon faris la armea arkitekto Girolamo Cassar, kiu multe laboris en Malto  .

La katedralo, konstruita baldaŭ post la fino de la Granda Sieĝo de Malto, similas armean fortikaĵon. La abunda baroka interno kontrastas al la lakona fasado . Ĝia dezajno estis farita de la itala artisto Mattia Preti. Malsimplaj ŝtonĉizadoj, volbita plafono kaj flankaj altaroj rakontas la rakonton de la vivo de Johano la Baptisto. La katedralo enhavas ok riĉe ornamitajn kapelojn, kiuj estas dediĉitaj al la ok patronsanktuloj de la Ordeno de la Kavaliroj de Malto kaj egalrilatas al la malsamaj regionoj de Eŭropo asociitaj kun iliaj agadoj.

Unu el la altiroj de la katedralo estas la pentraĵo de Caravaggio " *La Senkapigo de Johano la Baptisto* " (1608). Ĉi tiu pentraĵo estas unu el la ĉefverkoj de la artisto kaj lia nura subskribita verko. Ankaŭ rimarkindaj estas la marmoraj tomboŝtonoj super la tomboj de eminentaj kavaliroj en la katedralo. Proksime de la ĉefenirejo al la katedralo estas la sarkofago de la 65-a Grandmajstro de la Ordeno de Malto, Marc'Antonio Zondadari de Sieno, kiu estis la nevo de papo Aleksandro la 7-a. La plej grandioze ornamita tomboŝtono estas tiu de la 66-a grandmajstro, António Manuel de Vilhena. En 1775, Francisco Jiménez de Tejada, 69-a Grandmajstro de la Ordeno de Malto, estis entombigita en la Katedralo .

## Galerio 

Dosiero:Valletta_St.John's_Co-Cathedral,_1870s.jpg|La Katedralo en la 1870-aj jaroj.
Dosiero:St._John's_Co-Cathedral.JPG|La fasado de la Katedralo de Sankta Johano, sub restaŭrado en 2014.
Dosiero:St_Johns_Co-Cathedral_Main_Altar.JPG|Ĉefa Altaro
Dosiero:Malta,_St_John's_Pro-Cathedral.jpg|Navo
Dosiero:Co-Cath_-_Chapel.jpg|Kapelo de la Relikvoj de la Kavaliroj de Aragono kaj Navaro
Dosiero:Malta-Valletta-StJohnChapel.jpg| Kapelo de la Relikvoj de la Kavaliroj de Italio  *  
Dosiero:Malta_-_Valletta_-_Triq_ir-Repubblika_-_Misrah_l-Assedju_l-Kbir_-_St._John's_01_ies.jpg|Enirejo al la katedralo
Dosiero:Nicola_Cottoner_-_The_Chapel_of_Aragon.JPG|Monumento al Grandmajstro Nicolás Cotoner de Domenico Gaudí en la Kapelo de la Relikvoj de la Kavaliroj de Aragonio.
Dosiero:St-johns-co-cathedral-altar.jpg|Germana Kapelo
Dosiero:St-johns-co-cathedral-decoration.jpg|detalo
Dosiero:Malta-stjohnscathedral-tombslab-50.jpg|Detalo de unu el la entombigtabuloj
Dosiero:Michelangelo_Caravaggio_021.jpg|La plej fama artverko en la katedralo - *La Senkpigo de Sankta Johano la Baptisto* de Caravaggio (1608)
Dosiero:CaravaggioJeromeValletta.jpg|"Jeronimo la Verkisto" de Caravaggio (1608)

Dosiero:Saint John's Co-Cathedral - Zifferblaetter Uhr.jpg|ciferdiskoj de la horloĝo sur la suda turo
Dosiero:Kanzel der St. John’s Co-Cathedral.JPG|predikejo
Dosiero:St-johns-co-cathedral-tombslabs-06.jpg|tomboj
Dosiero:La Valletta - Organo nella Cattedrale.jpg|organo

## Referencoj 
## Eksteraj ligiloj 
* 
* maltain360.com - 360° vido de kunkatedralo Sankta Johano

Kategorio:Koordinatoj sur Vikidatumoj
Kategorio:Informkesto mapligilo sen OSM-rilata ID sur Vikidatumoj
Kategorio:Kunkatedraloj laŭ landoj
Kategorio:Konstruaĵoj en Malto
Kategorio:La-Valeto